Η+εκδρομή+μας+στην+Αλεξάνδρεια,+έρευνα+πεδίου

__**έρευνα πεδίου**__ Από τις 7 έως τις 10 Φεβρουαρίου 2011 οι δύο γυμνασιακές ομάδες θα εργαστούν επί τόπου στη διάρκεια του ταξειδιού μας στη μνήμη και στο παρόν της αλεξανδρινής παιδείας (Η γραφή της λέξης ταξείδι είναι καβαφική) προτάσεις για προετοιμασία της επιτόπιας έρευνας :

Πως θα ταξιδέψετε μέσα στη χώρα
Λεωφορεία συνδέουν κάθε πόλη και χωριό σε ολόκληρη τη χώρα. Τα λεωφορεία κοντινών αποστάσεων είναι συνήθως γεμάτα και ακόμα κι αν βρείτε κάθισμα θα νιώθετε στριμωγμένοι από τους όρθιους που θα κρέμονται πάνω από το κεφάλι σας. Μεταξύ των μεγάλων πόλεων μπορείτε να ταξιδέψετε με deluxe λεωφορεία, τα οποία είναι κλιματιζόμενα και μπορεί να έχουν βίντεο. Το τελευταίο, καλό θα ήταν να το αποφύγετε, αφού η ένταση θα είναι στο μέγιστο και δεν θα σας αφήσει να χαλαρώσετε ή να κοιμηθείτε. Όταν ταξιδεύετε βράδυ, το κρύο μπορεί να είναι δριμύ (!) αφού το αιρ κοντίσιον (αν υπάρχει) θα λειτουργεί πάντα στο μέγιστο. Φροντίστε να έχετε μαζί σας κάτι να φορέσετε! Ένα ακόμα πρόβλημα με τα λεωφορεία είναι το μανιώδες κάπνισμα από σχεδόν όλους τους επιβάτες για το οποίο δεν μπορείτε να κάνετε τίποτα. Τα εισιτήρια είναι φτηνά και κλιμακώνονται ανάλογα με την κατάσταση του λεωφορείου, αν έχει κλιματισμό, βίντεο κλπ. Μη κάνετε το λάθος να πάρετε κάποιο σνακ που μπορεί να προσφέρουν κατά τη διαδρομή γιατί δεν περιλαμβάνεται στο εισιτήριο και θα το πληρώσετε ...χρυσό.

Ένας άλλος τρόπος να ταξιδέψετε μεταξύ των πόλεων είναι τα servees, δηλαδή ταξί, (συνήθως Peugeot 504) τα οποία ξεκινούν μόνο αν γεμίσουν με 6-7 επιβάτες. Τα εισιτήρια είναι φτηνότερα από των λεωφορείων, αλλά θα είστε στριμωγμένοι, δεν υπάρχει χώρος για το σακίδιο σας και οδηγούν σα να θέλουν να αυτοκτονήσουν. Τα servees θα τα βρείτε έξω από σταθμούς τρένων και λεωφορείων ή θα σας βρουν αυτά όταν βαδίζετε με το σακίδιο στην πλάτη.

Αρκετές διαδρομές μεταξύ χωριών ή μικρότερων πόλεων γίνονται με pick up, τα οποία χωρούν 12 ανθρώπους στη σκεπασμένη καρότσα και ανάλογο πλήθος αποσκευών ανάμεσά τους. Αν υπάρχουν κι άλλοι επιβάτες, μπορούν να κρεμαστούν από πίσω ή σε όποιο άλλο σημείο του οχήματος υπάρχει σημείο στήριξης για το ανθρώπινο χέρι!

5.000 χιλιόμετρα σιδηροδρομικών γραμμών συνδέουν σχεδόν κάθε μεγάλη πόλη στην Αίγυπτο, αλλά η κατάσταση των σιδηροδρόμων δεν είναι η καλύτερη δυνατή και σε πολλές περιπτώσεις θα εξυπηρετηθείτε καλύτερα από τα deluxe λεωφορεία. Μοναδική εξαίρεση είναι τα τρένα από το Κάιρο προς Αλεξάνδρεια και από Κάιρο προς Λούξορ και Ασουάν. Για τις διαδρομές αυτές το τρένο είναι πολύ καλύτερο από το λεωφορείο. Τα εισιτήρια εξαρτώνται από το τρένο και τη θέση και ξεκινούν από πάμφθηνα για την (απαράδεκτη) 3η θέση μέχρι πολύ ακριβά για κουπέ 1ης θέσης.

Ο εθνικός αερομεταφορέας (Egypt Air) έχει συχνές πτήσεις προς όλες τις πόλεις, αλλά τα εισιτήρια είναι πολύ ακριβά ακόμα και για τα ευρωπαϊκά δεδομένα. Υπάρχει σύστημα κρατήσεων οn line σε όλες τις πόλεις ενώ μπορείτε να κάνετε κρατήσεις για εσωτερικές πτήσεις και από την Αθήνα.

Κόστος & χρήματα
Η Αίγυπτος είναι μια πολύ φτηνή χώρα και χωρίς ιδιαίτερους συμβιβασμούς μπορείτε να περάσετε με 20 - 35 € / ημέρα. Το μεγαλύτερο κόστος για τον ταξιδιώτη είναι οι είσοδοι στους αρχαιολογικούς χώρους (6 € στις περισσότερες περιπτώσεις) και οι υπεραστικές μετακινήσεις. Το φιλοδώρημα ή μπαξίσι στην Αίγυπτο είναι τρόπος ζωής (και μπορεί να επηρεάσει το καθημερινό κόστος του ταξιδιού σας): Για κάθε μικρή "υπηρεσία" θα σας ζητήσουν μπαξίσι, έστω και αν αυτό είναι το άνοιγμα μιας πόρτας ή να σας δείξουν το δρόμο που πρέπει να πάρετε. Πριν αρχίσετε να εκνευρίζεστε λάβετε υπόψη σας, ότι πρώτον οι Αιγύπτιοι δίνουν μεταξύ τους ο ένας στον άλλον μπαξίσι, καθημερινά σε κάθε ευκαιρία και δεύτερον πολλοί από αυτούς στην προσπάθεια να επιβιώσουν σας βλέπουν απλά σαν ...δολάριο. Σε κάθε περίπτωση δεν είστε υποχρεωμένοι να δώσετε μπαξίσι αν νομίζετε ότι δεν πρέπει.

Το παζάρι είναι και αυτό μέρος της καθημερινής ζωής στην Αίγυπτο και μπορείτε να διαπραγματευτείτε τα πάντα. Από την τιμή του δωματίου στο ξενοδοχείο, μέχρι και σε καταστήματα με αναρτημένες τιμές, μπορείτε να κάνετε παζάρι. Ιδιαίτερη προσοχή χρειάζεται όταν συναλλάσσεστε με ανθρώπους που έρχονται καθημερινά σε επαφή με τουρίστες, όπως ταξιτζήδες, βαρκάρηδες, καμηλιέρηδες, ταξιδιωτικούς πράκτορες ή εμπόρους από τα σουκς (τα στενά δρομάκια με τις λαϊκές αγορές): Αν δεν εξαντλήσετε όλες σας τις ικανότητες είναι αρκετά πιθανό να πληρώσετε μέχρι και 10 φορές περισσότερο από την κανονική τιμή.

Τα ευρώ και τα δολάρια ΗΠΑ σε μετρητά ή ταξιδιωτικές επιταγές είναι η καλύτερη επιλογή. Δεν αντιμετωπίσαμε καμία δυσκολία στην εξαργύρωση των ταξιδιωτικών επιταγών από τις τράπεζες και η διαδικασία είναι απλή και γρήγορη. Ορισμένα ανταλλακτήρια στο Κάιρο δεν αλλάζουν ταξιδιωτικές επιταγές παρά μόνο μετρητά.

__ [| ισοτιμίες] __

Ενδεικτικές τιμές :


 * [[image:http://www.traveltips.gr/_themes/sandston/astonbu1.gif width="15" height="15" caption="bullet"]] || οικονομικά δωμάτια : 10 - 15 € ||
 * [[image:http://www.traveltips.gr/_themes/sandston/astonbu1.gif width="15" height="15" caption="bullet"]] || ξενοδοχείο μεσαία κατηγορίας: 15 - 25 € ||
 * [[image:http://www.traveltips.gr/_themes/sandston/astonbu1.gif width="15" height="15" caption="bullet"]] || οικονομικό γεύμα : 5 € ||
 * [[image:http://www.traveltips.gr/_themes/sandston/astonbu1.gif width="15" height="15" caption="bullet"]] || γεύμα σε εστιατόριο: 10 - 12 € ||

Κίνδυνοι
Οι πιθανότητες να γίνετε θύμα ληστείας ή άλλης εγκληματικής πράξης στην Αίγυπτο είναι εξαιρετικά μικρές και σε κάθε περίπτωση μικρότερες από άλλες δυτικές χώρες. Δεν θα νιώσετε κανένα κίνδυνο, ακόμα και το βράδυ να βαδίσετε σε οποιοδήποτε μέρος της πόλης. Οι μικροκλεψιές και οι απάτες από την άλλη, είναι κάτι παραπάνω από συνηθισμένες και μόνο αν έχετε τα μάτια σας δεκατέσσερα δεν θα πέσετε και εσείς θύμα κάποιου απατεώνα. Οι μικροκλεψιές δεν είναι σπάνιες και μπορεί να συμβούν σε πολυσύχναστους χώρους όπως στους σταθμούς λεωφορείων. Οι διάφοροι απατεώνες που θα σας πλησιάσουν στο δρόμο αρχίζοντας μια φιλική συζήτηση μαζί σας είναι η πιο δύσκολη περίπτωση, γιατί θα δυσκολευτείτε να τους διακρίνετε από ένα έντιμο άνθρωπο. Σε κάθε περίπτωση να είστε επιφυλακτικοί και μη διστάσετε να γίνετε απότομοι και αυστηροί για να τους ξεφορτωθείτε. Στο Κάιρο συναντήσαμε πολλούς, που φέρονται ως "υπάλληλοι ξενοδοχείων" και προθυμοποιούνται να σας οδηγήσουν σε κάποιο ξενοδοχείο. Στην καλύτερη περίπτωση οι άνθρωποι αυτοί θα εισπράξουν μια προμήθεια από το ξενοδοχείο σας (που τελικά θα επιβαρύνει το λογαριασμό σας), ενώ στη χειρότερη θα καταλήξετε σε ένα πολύ χειρότερο (και ακριβότερο) ξενοδοχείο από αυτό που θα πηγαίνατε με δική σας επιλογή. Το ίδιο μπορεί να συμβεί με τη βάρκα, τη καμήλα, το ταξί και οποιαδήποτε άλλη υπηρεσία μπορεί να βάλει ο νους σας.

Η τρομοκρατία είναι ένα μεγάλο κεφάλαιο στην Αίγυπτο που άνοιξε το 1997 με το θάνατο 58 τουριστών στο Λούξορ και άλλων 10 στο Κάιρο έξω από το Αιγυπτιακό μουσείο. Ο φόβος της κυβέρνησης για νέα τρομοκρατικά χτυπήματα έχει οδηγήσει σε δρακόντεια μέτρα με την παρουσία οπλισμένων αστυνομικών παντού και ιδιαίτερα σε αρχαιολογικούς χώρους και μέρη που επισκέπτονται οι τουρίστες. Σε ορισμένες περιπτώσεις οι αστυνομικοί μπορεί να σας εμποδίσουν να κινηθείτε ελεύθερα σε ορισμένες πόλεις ενώ άλλες φορές δεν θα δώσουν καμία σημασία. Για λόγους ασφαλείας απαγορεύεται να χρησιμοποιήσουν οι ξένοι ορισμένα δρομολόγια τρένων (περιορίζοντάς σας στα ακριβά τρένα) κάτι που δεν τηρείται αρκετά πιστά και μπορείτε να το ξεπεράσετε ανάλογα με τον επικεφαλής αστυνόμο στην κάθε περίπτωση. Επίσης, ορισμένες οδικές διαδρομές όπως μεταξύ **Λούξορ** και **Ασουάν και Ασουάν Άμπου Σίμπελ** μπορούν να γίνουν μόνο σε "κομβόι" όπου όλα τα αυτοκίνητα με τους ξένους ταξιδεύουν μόνο με συνοδεία ένοπλων αστυνομικών.

Σε ορισμένες περιοχές στο **Σινά** και στη δυτική ακτή της ερυθράς θάλασσας, υπάρχουν νάρκες. Μην κυκλοφορείτε σε καμία περίπτωση πέρα από "την πεπατημένη" ακόμα και αν συνοδεύεστε από ντόπιο οδηγό.

Δείτε επίσης: Δικτυακοί τόποι σχετικοί με την ασφάλεια

__//** Άνθρωποι και ήθη **//__ Μη βιαστείτε να κρίνετε την αιγυπτιακή κοινωνία αν δεν ταξιδέψετε για μεγαλύτερο χρονικό διάστημα. Οι διαφορές μεταξύ των μεγάλων πόλεων και της επαρχίας είναι μεγάλες και βρίσκονται σε ταχεία και συνεχή εξέλιξη. Στο Κάιρο και την Αλεξάνδρεια δεν θα δυσκολευτείτε να συναντήσετε κομψά ντυμένες κοπέλες να δειπνούν στην Pizza Hut όπως και σε οποιαδήποτε άλλη μεγάλη ευρωπαϊκή πόλη. Αντίθετα, η παραδοσιακή ισλαμική μαντίλα και το ντύσιμο στα μαύρα για τις γυναίκες είναι αρκετά συνηθισμένο σε αγροτικές περιοχές, όπου η φτώχεια, ο συντηρητισμός και η αμάθεια βαδίζουν πλάι - πλάι. Η τυπική αστική οικογένεια μένει σε μικροσκοπικά και ρυπαρά διαμερίσματα, ο άνδρας δουλεύει σε περισσότερες από μια δουλειές ενώ η γυναίκα φροντίζει τα συνήθως τέσσερα παιδιά της και τους ηλικιωμένους γονείς. Στην επαρχία τα παιδιά εξακολουθούν να μένουν στο ίδιο σπίτι ακόμα και μετά το γάμο σε πολύ μεγάλες οικογένειες και στη καλύτερη περίπτωση μπορούν να προσθέσουν νέα δωμάτια στα πλίνθινα χαμηλά σπιτάκια. Οι γυναίκες στην επαρχία είναι στην πλειονότητα αναλφάβητες, αλλά η κατάσταση αλλάζει καθώς η τηλεόραση για άλλη μια φορά κάνει το θαύμα της μεταφέροντας εικόνες από το "σύγχρονο" τρόπο ζωής μέχρι το τελευταίο χωριό.

Το ντύσιμο σας μπορεί να προσβάλλει τους ντόπιους είτε είστε άνδρας, είτε γυναίκα. Όσο μεγάλη κι αν είναι η ζέστη, το σορτς για άνδρες ή γυναίκες θεωρείται τουλάχιστον γελοίο. Υπάρχουν πολλές αναφορές από γυναίκες ταξιδιώτες για σεξουαλική παρενόχληση, ιδιαίτερα αν ταξιδεύετε μόνες. Το συντηρητικό ντύσιμο που αφήνει όσο το δυνατόν λιγότερη επιδερμίδα σε κοινή θέα είναι σε πρώτη φάση η καλύτερη προστασία. Σε χώρους με συνωστισμό, προσπαθήστε να είστε ανάμεσα σε γυναίκες αν δεν θέλετε να σας αγγίζουν διάφοροι επίδοξοι εραστές. Στο μετρό του Καίρου υπάρχει ξεχωριστό βαγόνι μόνο για γυναίκες. Παρά τις συνεχείς παρενοχλήσεις δεν υπάρχουν αναφορές για βιασμούς ή άλλα σεξουαλικά εγκλήματα.

υγεία
Τα επίπεδα υγιεινής είναι ικανοποιητικά στις μεγάλες πόλεις και στις περισσότερες τουριστικές περιοχές, αλλά ανεπαρκή στις αγροτικές και στις λιγότερο ανεπτυγμένες περιοχές. Ο μεγαλύτερος πραγματικός κίνδυνος για την υγεία είναι η ζέστη που τους καλοκαιρινούς μήνες είναι πραγματικά αφόρητη και η "ταξιδιωτική" διάρροια που στην περίπτωση της Αιγύπτου δεν είναι καθόλου ασυνήθιστο γεγονός. Αν λάβετε τις συνηθισμένες προφυλάξεις σχετικές με τη τροφή και το νερό και προφυλαχτείτε από τον καυτό ήλιο, η υγεία σας δεν θα διατρέξει κανένα κίνδυνο.
 * ηπατίτιδα Α || Είναι σκόπιμο να έχετε εμβολιαστεί κατά της ηπατίτιδας Α, ανεξάρτητα από το ταξίδι σας στη Αίγυπτο. Οι φορείς της ασθένειας στην Αίγυπτο, όπως σε όλες τις αναπτυσσόμενες χώρες είναι πολλοί. ||
 * ηπατίτιδα Β || Σε περίπτωση που σκοπεύετε να μείνετε για μεγάλο διάστημα στη χώρα είναι σκόπιμο να έχετε εμβολιστεί κατά της ηπατίτιδας Β. Η ηπατίτιδα Β μεταδίδεται με το αίμα και σωματικά υγρά, για αυτό το ξύρισμα σε τοπικό κουρείο και γενικά η στενή επαφή με τους ντόπιους μπορεί να είναι επικίνδυνη αν δεν έχετε εμβολιαστεί. ||
 * ελονοσία || Ο κίνδυνος να αρρωστήσετε από ελονοσία, είναι πολύ μικρός και μόνο στην περιοχή **Αλ Φαγιούμ** από Ιούνιο μέχρι Οκτώβριο. Δεν υπάρχει κανένας λόγος να πάρετε ανθελονοσιακά χάπια, η συνήθης προφύλαξη από τα τσιμπήματα κουνουπιών είναι αρκετή. ||
 * σχιστοσωμίαση || Τα παράσιτα που προξενούν τη νόσο μπορεί να υπάρχουν στην κοιλάδα του Νείλου και ιδιαίτερα στο δέλτα του ποταμού. Οι πιθανότητες να νοσήσετε είναι αρκετά χαμηλές και μόνο αν κολυμπήσετε σε μολυσμένο νερό. Δεν υπάρχουν άλλα μέτρα προφύλαξης για τη αρρώστια αυτή. ||
 * νερό || Το νερό της βρύσης στο Κάιρο και σε άλλες μεγάλες πόλεις θεωρείται ασφαλές. Παρόλα αυτά αν μείνετε για μικρό διάστημα στην Αίγυπτο προτιμείστε το εμφιαλωμένο νερό, το οποίο είναι διαθέσιμο παντού. Να είστε προσεκτικοί με τους χυμούς οι οποίοι μπορεί να περιέχουν νερό και με τα παγάκια στα ποτά. Το τσάι και ο καφές είναι ασφαλή αφού το νερό έχει προηγουμένως βράσει. ||

[| περισσότερα για την υγεία πριν και κατά τη διάρκεια του ταξιδιού]

ΔΗΜΗΤΡΗΣ ΚΩΣΤΟΜΕΝΟΣ